Stephen Sulyk

**Stephen M. Sulyk** (ukrainsk: Стефа́н Су́лик; født 2. oktober 1924 i Balnica i Polen, død 6. april 2020 i Philadelphia) var erkeepark (erkebiskop) i den ukrainske gresk-katolske kirke og metropolitt av erkeeparkiet Philadelphia i USA.

## Liv og virke
### Bakgrunn
Sulyk ble født i den lille landsbyen Balnica i Lemkivshchyna, som fra 1939 var okkupert av den tyske Wehrmacht. Tyskerne satte ham i 1939/1940 til arbeidstjeneste i landbruket i Tyskland. Med unntak av et ferieopphold i 1940 vendte han aldri tilbake til hjemlandsbyen. Han begynte på et tyskspråklig gymnasium og flyktet i 1944 med sin familie vestover til Tyskland og så inn i Sudetenland fra de fremrykkende sovjetiske styrker. Han overlevde takket være sine språkkunnskaper som gjorde at den røde armé brukte ham som oversetter.

Med forfalskede papirer klarte han så å flykte over til den amerikanske okkupasjonssonen i Tyskland. Han fullførte skolegangen i flyktningleir, og studerte fra 1946 ved den gresk-katolske kirkes presteseminar i Schloss Hirschberg ved Beilngries. Han hadde familieforbindelser til en onkel i Michigan i USA, og klarte slik å få tillatelse til å emigrere til Amerika i 1948. Han arbeidet der en kortere tid med klargjøring av nye biler og i et slakteri. Så begynte han i 1949 på presteseminaret St. Josaphat i Washington, D.C.. I 1952 fullførte han sine teologiske studie ved Catholic University of America i Washington D.C.

### Prest
Sulyk ble presteviet den 14. juni 1952 av erkebiskop Constantine Bohacewskyi. Han virket i sjelesorgen i Nebraska, New York, Pennsylvania, Ohio, Texas og New Jersey. I 1955 ble han sekretær for erkebiskopen av erkeeparkiet Philadelphia. I 1958 ble han utnevnt til monsignore. I 1961 ble han sogneprest i en menighet i Philadelphia.

### Metropolitanepark
Pave Johannes Paul II utnevnte ham i 1980 til erkeepark og metropolitan av erkeeparkiet Philadelphia. Han ble bispeviet den 1. mars 1981 av Jossyf kardinal Slipyj, erkebiskop av Lviv og storerkebiskop av den ukrainske gresk-katolske kirke. Medkonsekrerende var biskop Basil Harry Losten av eparkiet Stamford og biskop Neil Nicholas Savaryn av eparkiet Edmonton.

Sulyk var blant annet medlem av Den amerikanske katolske bispekonferanse og der ansvarlig for seremonier.

Pave Johannes Paul II innvilget ham aldersbetinget avskjed den 29. november 2000. Han var da 77 år gammel. Hans etterfølger ble Stefan Soroka.

I 2003 utkom hans selvbiografi *I Am with You Always*.

Sulyk døde i april 2020 i en alder av 95 år som følge av covid-19-smitte.

## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki) (1660-1713) *1700
* Erkebiskop Lev (Luka) Kiszka (Kyška) (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu) (1692-1768) *1730
* Biskop Mihály Emánuel Olsavszky (1697-1767) *1743
* Biskop Vasilije Božičković (Bosicskovich), (1719-1785) *1759
* Biskop Grigore Maior (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Šeptycki (Sheptyskyi) (1865-1944) *1899
* Kardinal Josyf Slipyj (1892-1984) *1939
* Erkebiskop *Stephen Sulyk* (1924-2020) *1981

## Skrifter
* Stephen Sulyk: *I Am with You Always.* Pleasant Word, a division of WinePress Publishing, Enumclaw, Washington 2003, ISBN 1414100620, 655 Seiten (Autobiografie)

## Referanser


## Litteratur
*Дмитро Блажейовський. *Ієрархія Київської Церкви (861—1990). — Львів «Каменяр»*, 1996. — 567 С. — ISBN 5-7745-0687-8
*Dmytro Blažejovskyj: *Byzantine Kyivan rite students in Pontifical Colleges, and Seminaries, Universities and Institutes of Central and Western Europe (1576—1983)*, AOSBM, Sectio I. — Vol. 43. — Rome 1984. — 366 P. 
*Dmytro Blazejowskyj: *Ukrainian Catholic Clergy in Diaspora (1751—1988). Annotated List of Priests Who Served Outside of Ukraine*. — Rome 1988. — 284 P

## Eksterne lenker
* Autobiography of Archbishop Stephen Sulyk is memoir and history  (engelsk)
* Митрополит Стефан Сулык (russisk)